Man ontken aanklag nadat hy vrou middeldeur ry | Netwerk24
Man ontken aanklag nadat hy vrou middeldeur ry
Deur Mike van Rooyen 13 September 2018 18:41
’n Prokureur van Bloemfontein het skuld ontken op ’n aanklag van strafbare manslag nadat hy na bewering ’n vrou met sy bakkie middeldeur gery het.
Cobus Bredenkamp het ook in die landdroshof in Bloemfontein voor landdros Richard Lawrence skuld ontken op ’n aanklag dat hy van ’n ongelukstoneel weggery het sonder om hulp aan ’n slagoffer te verleen.
Cobus Bredenkamp vroeër ná ’n hofverskyning. Foto: Alzane Narrain
Hy het ook skuld op alternatiewe aanklagte van roekelose en nalatige bestuur ontken.
Die aanklagte teen hom spruit uit die dood van Xoliswa Sandlhana (35), ’n werknemer van die Wimpy langs die N1-hoofweg buite Bloemfontein, op 22 April verlede jaar.
Sy was saam met kollegas besig om van wes na oos oor die snelweg te loop toe sy raakgery is.
Sandlhana se bene is glo in die ongeluk afgeruk en haar lyf is middeldeur geruk. Die bokant van haar kop is glo ook afgeruk.
Adv. Willem Edeling het Donderdag namens Bredenkamp dit aan ’n staatsgetuie gestel op ’n video-opname van die vulstasie kan ’n mens sien hoe hulle oor die pad loop en een skielik omdraai en reg voor die voertuig inloop.
Edeling tree in opdrag van Pieter Peyper van Peyper Austin-prokureurs op. Adv. Allan Simpson kla aan.
Meer oor: Bloemfontein | Strafbare Manslag
2 fietsryers van ATKV-oord ‘op slag dood’